b'\n_START_ARTICLE_\nPentti Mutikainen\n_START_PARAGRAPH_\nPentti "Muti" Mutikainen (s. 22. lokakuuta 1937 Kes\xc3\xa4lahti) on suomalainen basisti ja jazzmuusikko joka aloitti uransa Matti Heinivahon yhtyeess\xc3\xa4 vuonna 1958. _NEWLINE_Mutikainen opiskeli Tampereen musiikkiopistossa ja k\xc3\xa4vi my\xc3\xb6s Sibelius-Akatemian kakkoskurssin. H\xc3\xa4n aloitti muusikon uransa Matti Heinivahon orkesterissa vuonna 1958 ja muutti 1965 Tampereelta Helsinkiin. Mutikainen on soittanut muun muassa DDT Jazz Bandissa vuodesta 1965 akaen sek\xc3\xa4 Antti Sarpila Swing Bandissa ja pianisti Claes Anderssonin yhtyeiss\xc3\xa4. H\xc3\xa4n on levytt\xc3\xa4nyt yli 4 000 kappaletta studiomuusikkona ja esiintynyt 14 elokuvassa p\xc3\xa4\xc3\xa4asiassa muusikkona. H\xc3\xa4n on ollut n\xc3\xa4yttelij\xc3\xa4n\xc3\xa4 pieniss\xc3\xa4 rooleissa elokuvissa Kauas pilvet karkaavat (1996), R\xc3\xa4psy ja Dolly (1990) sek\xc3\xa4 Lain ulkopuolella (1987). Kontrabasson ohella Mutikainen on soittanut bassokitaraa, pianoa ja alttosaksofonia._NEWLINE_Nyky\xc3\xa4\xc3\xa4n Mutikainen vaikuttaa yhtyeess\xc3\xa4 DDT-Jazzband. Suomen Jazzliitto my\xc3\xb6nsi h\xc3\xa4nelle vuoden Yrj\xc3\xb6-palkinnon 1999 Vuonna 2010 Mutikainen valittiin Suomen jazzlegendaksi.'